 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውድብ ዓሲምባ ኣብ መረጻ ትግራይ ከይሳተፍ ይግለል ኣለኹ ኢሉ 24 ሓምለ 2020 ምንጪ ስእሊ, TMH ኣብ ክልል ትግራይ ኣብ ዝመጽእ ወርሒ ነሓሰ ክካየድ ትልሚ ዝተታሓዘሉ ክልላዊ መረጻ ካይሳተፍ ይድፋእ ከምዘሎ ውድብ ዓሲምባ ዲሞክራስያዊ ፓርቲ ንቢቢሲ ገሊጹ ኣቦ መንበር እቲ ውድብ ኣይተ ዶሪ ኣስገዶም ውድቡ ኣብቲ ክልላዊ መረጻ ንምስታፍ ምድላወት ምግባር ጀሚሩ ከምዝነበረ ይዛረብ እንተኾነ ሕጊ መረጻን ምጥያሽ መረጻ ኮሚሽንን ኣመልኪቱ መንግስቲ ክልል ትግራይ ምስ ውድባት ተቓውሞ ኣብ ዝተኻየዱ ዘተታት ክሳተፍ ከምዘይተፈቐደሉ ይዛረብ ኣብቲ ጉዳይ ሌላን ጉሌላን ይፍጸም ኣሎውን ኢሉ ህወሓት ምስ እትደልዮም ውድባት ጥራሕ እያ መረጻ ከተካይድ እትደሊ ዝብል ኣይተ ዶሪ ብዝተፈላለዩ ኣጋጣሚታት ስም ውድቡ ጸለመ ይካየደሉ ከምዘሎውን ሓቢሩ ኣብ ዝሓለፈ ወርሒ ሓንቲ ኣመራርሓ ህወሓት ንውድብ ዓሲምባ ሓዊሱ ንገለ ተቓወምቲ ውድባት ባንዳታት ምባላ ዝዝከር እዩ ሓለፊ ፕሮፖጋንዳ ህወሓት ኣይተ ጌታቸው ረዳ ናይታ ውልቀሰብ ውልቃዊ ርእይቶ-እዩ ዝብል ምላሽ ሂብሉ እዩ ብዛዕባ እዚ ካብ መንግስቲቲ ክልል ምላሽ ንምርካብ ዝገበርናዮ ጻዕሪ ግን ኣይሰመረን ሰለስተ ተቓወምቲ ውድባት ትግራይ መረጻ ዘሳልጥ ትካል ክጣየስ ሓቲቶም ክልላዊ መረጻ ትግራይ ብዓይኒ ፍሉጣት ፖለቲከኛታት ኢትዮጵያ ኣብ ትግራይ ዝተጀመረ ሓደገኛ ወፍሪ ምጽራይ ባንዳታት ሃገራዊ ቦርድ መረጻ ኢትዮጵያ ክልል ትግራይ ምርጫ ከካይድ ንዘቕረቦ ሕቶ ነጺግዎ ዓሲምባ ቅዋሙ እንታይ እዩ? 